Ѻна́ же взе́мши, покры̀ ча́сть тѣ́ла своегѡ̀, ю́же досто́яше па́че ины́хъ часте́й покры́ти, я́коже бѣ̀ мо́щно, препоя́савши, и ѡбрати́вшися къ Зѡсі́мѣ, речѐ къ нему̀: почто̀ тебѣ̀ изво́лися, а́вво Зѡсі́мо, грѣ́шную жену̀ ви́дѣти;что́ ли тре́буя у менѐ слы́шати, илѝ чему̀ научи́тися, толи́кагѡ труда̀ не ѡблѣни́лся єсѝ подъ̑я́ти;ѻ́нъ же на зе́млю пове́ргся, прося́ше прія́ти бл҃гослове́ніе ѿ нея̀